text: Et Cléomadès erranment
   Li dist moult debonairement
   Que son pere li moustrera
   Ainçois qu'il se parte de là,
   Et sa mere, ainsi puet il estre
   S'ele est enz ou chastel n'en l'estre,
   De léens veöir la porra ;
   PageV01P157
   Car à tous savoir le fera ;
   A aus bel et bien et à point
   Parlera ; or ne s'esmait point
   Si que chascuns savoir porroit
   Que Cléomadès l'enportoit
   Pour li faire à tous jours honnour,
   Car n'ert pas pour sa deshonnour,
   Et que tantost l'espousera
   Que dedens son païs venra.
   Quant Clarmondine l'entendi,
   Moult durement li abeli
   Que si estoit obéissans
   Cléomadès à ses commans.
  